Atakaa jela miongo mitatu kwa kuua nyanay wa kambo

Atakaa jela miongo mitatu kwa kuua nyanya wa kambo 

Mahakama ya Kisumu imemfunga jela miaka 30 mwanaume aliyepatikana na hatia ya kumuua nyanya yake wa kambo. 
Willis Oguma, 25 alipatikana na hatia ya kumuua Bi Syprose Oywa, 78, mnamo Januari 8, 2018 kwa kumkata kwa upanga usoni. 
Jaji Fred Ochieng aliridhishwa na mashahidi kwamba mshtakiwa alichukua hatua hiyo, pale babake alipokuwa akizozana na kakake wa kambo, Bw David Ochieng, kuhusiana na shamba. Marehemu alikuwa amejitokeza kuwatenganisha wawili hao, mshtakiwa alipobeba panga na kumkata usoni.